Astana Dragons

**Astana Dragons** (цмокі з Астаны) — кібэрспартовая арґанізацыя Казахстану. Заснаваная ў ліпені 2013 року. Праект спансуецца кібэрспартоваю фэдэрацыяю Казахстану.

## Пра праект
Ґрунтам праекту стаў контр-страйк падразьдзел. Пазьней зьявіліся склады па іншых дысцыплінах, як Point Blank і LOL. У кожнага падразьдзелу быў мэнэджар, што арґанізоўваў працу калектыву. У КС-падразьдзелу была арэндаваная квартэра ў Кіеве для трэнаваньняў.

Зь сярэдзіны сьнежня 2013 року Astana Dragons пачалі партнэрства з расейскім хостынґам сэрвэраў — ImbaServer.NET.

## [[Counter-Strike: Global Offensive]]
У ліпені 2013 року быў сабраны першы склад у дысцыпліне CS GO, ён жа стаў асноваю арґанізацыі.

Першаю перамогаю цмокаў стаў Techlabs Cup UA 2013. Цмокі пасьпяхова пераадолелі он-лайн кваліфікацыю, абгуляўшы ўсіх сваіх супернікаў. На лан фінале ў Кіеве, хлопцы адолелі супернікаў з каманды fnatic зь лікам 2:0 па мапах.

Наступным лан турнірам стаў DreamHack у Румыніі. AD выйшлі з ґрупы зь першага месца. У сетцы яны абгулялі каманду n!faculty ды выйшлі ў чвэрцьфінал, дзе саступілі зь лікам 2:1 па мапах, будучым чэмпіёнам — NiP. У выніку каманда з Астаны падзяліла 3-4 месца з украінскаю камандаю Na`Vi.

У пачатку лістапада 2013 року каманда заваявала трэцяе месца на чэмпіянаце сьвету паводле вэрсіі ESWC.

Пасьля чэмпіянату сьвету адбыліся зьмены ў складзе каманды. Арґанізацыю пакінуў Іаан Сухараў. На замену гульцу быў запрошаны Арман Масін. Новым складам каманда працягнула рыхтавацца да DreamHack Winter 2013, аднак добрага выніку каманда паказаць ня здолела і выйдзячы з ґрупы з другога месца ўжо ў 1/8 цмокі саступілі камандзе з ЗША — compLexity й вылецелі з турніру.

Спроба добра скончыць рок таксама правалілася, у восьмым сэзоне SLTV StarSeries хлопцаў разьбілі ў абодзьвюх сустрэчах і яны здолелі заняць толькі чацьвертае месца.

Пасьля зачыненьня арґанізацыї склад некаторы час знаходзіўся без арґанізацыі, аднак перад турнірам EMS Katowice 2014 гульцоў падпісала арґанізацыя HellRaisers.

### Былыя гульцы
Склад 7 лістапада — 30 сьнежня 2013 року
*  Ягор «'''Markelov'''» Маркелаў
*  Кірыл «**ANGE1**» Карасёў
*  Эміль «**Kucher**» Ахундаў
*  Даўрэн «'''AdreN'''» Кыстаўбаеў
*  Міхаіл «'''Dosia'''» Сталяроў

Склад 19 чэрвеня — 6 лістапада 2013 року
*  Ягор «'''Markelov'''» Маркелаў
*  Кірыл «**ANGE1**» Карасёў
*  Іаан «'''Edward'''» Сухараў
*  Даўрэн «'''AdreN'''» Кыстаўбаеў
*  Міхаіл «'''Dosia'''» Сталяроў

### Дасягненьні

**Тлустым** вылучаны Major-турнір.

#### Статыстыка
Зводная статыстыка па турнірах.

## [[Point Blank]]
9 кастрычніка 2013 року ў арґанізацыі зьявіўся дывізіён Point Blank. Да цмокаў далучыліся былыя гульцы A-Gaming. Склад пакінуў арґанізацыю адначасова з камандаю па Counter Strike.https://www.cybersport.ru/news/bomba-ad-bolshe-net

### Былыя гульцы
*  Дзяніс «**Gray**» Данілюк
*  Кірыл «**Belgiume**» Лук’янаў
*  Сяргей «**Push**» Іўлеў
*  Алег «**z1**» Каноўнін
*  Радыён «**PVO**» Страганаў
*  Кірыл «**Makko**» Башкатаў

### Дасягненьні

## [[League of Legends]]
З 26 лістапада 2013 року адчынены новы, трэці па ліку гульнявы дывізіён — League of Legends. Уся пяцёрка гульцоў — досьведныя польскія гульцы.

### Былыя гульцы
*  Марцін «**Xaxus**» Мазцка
*  Марцін «**Jankos**» Янкоўскі
*  Рэміґі «**Overpow**» Пуш
*  Павал «**Celaver**» Капрыянюк
*  Оскар «**VandeRnoob**» Баґдан

### Дасягненьні

## Інфармацыйная падтрымка
У арґанізацыі няма афіцыйнага сайту, аднак ё публічная старонка УКантакце й facebook. Таксама ёсьць інфармацыйныя каналы ў Twitter і на YouTube.

## Глядзіце таксама
* Кібэрспорт
* HellRaisers

## Крыніцы

Катэгорыя:Кібэрспорт у Казахстане